**คณะสัตวแพทยศาสตร์ มข. จัดโครงการทวนสอบผลสัมฤทธิ์รายวิชา ประจำปีการศึกษา 2561**

เมื่อวันที่ 3 กรกฎาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยฝ่ายวิชาการได้จัดโครงการทวนสอบผลสัมฤทธิ์รายวิชาขึ้น ณ ห้องอาชาไนย ชั้น 5 อาคารพิเชฏฐ์ เหลืองทองคำ โดยการจัดโครงการในครั้งนี้มีวัตถุประสงค์เพื่อให้กระบวนการจัดการเรียนการสอน การวัด การประเมินผลของการผลิตบัณฑิตของคณะได้เป็นไปตามกรอบมาตรฐานคุณวุฒิระดับอุดมศึกษาแห่งชาติกำหนดให้ มคอ. 3 และ มคอ.4 ที่สถาบันการศึกษาจะต้องดำเนินการทวนสอบผลสัมฤทธิ์ของนักศึกษาตามมาตรฐานการเรียนรู้อย่างน้อย ร้อยละ 25 ของรายวิชาที่เปิดสอนในแต่ละปีการศึกษา ในโอกาสนี้ **ผศ.น.สพ.ดร.ประวิทย์ บุตรอุดม** รองคณบดีฝ่ายวิชาการ ได้เป็นประธานกล่าวเปิดโครงการ และคณะได้รับเกียรติจาก **รศ.ดร.อิศรา ก้านจักร** ผู้ทรงคุณวุฒิภายนอก จากคณะศึกษาศาสตร์ มหาวิทยาลัยขอนแก่น และ **ผศ.น.สพ.ดร.สุชาติ วัฒนชัย** ผู้ทรงคุณวุฒิภายในจากคณะสัตวแพทยศาสตร์ มหาวิทยาลัยขอนแก่น เป็นวิทยากรร่วมกันจัดทำการทวนสอบผลสัมฤทธิ์รายวิชาในครั้งนี้